पाएं अपने शहर की ताज़ा ख़बरें और फ्री ई-पेपरडाउनलोड करें
रेल प्रशासन ने नरकटियागंज-गोरखपुर व मुजफ्फरपुर रेलखंड में विभिन्न तिथियों में रेल ट्रैक पर कार्य को लेकर 5 घंटा ब्लॉक लिया है। मुजफ्फरपुर से लेकर पनियहवा के बीच तीन सेक्शन में कार्य किया जाएगा। जिसको लेकर विभिन्न तिथियों में 5 घंटा ट्रेनों का परिचालन पूरी तरह से बंद रहेगा। इस संबंध में बताया गया है कि 7 मई को नरकटियागंज गोरखपुर रेलखंड के हरिनगर व भैरोगंज सेक्शन के एलसी गेट संख्या- 37 पर कार्य किया जाना है। कार्य को लेकर रेलवे ने लगभग 5 घंटा का ब्लॉक लिया है। सुबह 6:30 बजे से लेकर 11:30 बजे तक इस रेलखंड में ट्रेनों का परिचालन बंद रहेगा। इस अवधि में रक्सौल से आनंद विहार जाने वाली 05273 अप सत्याग्रह एक्सप्रेस एवं नरकटियागंज से गोरखपुर के बीच चलने वाली सवारी गाड़ी संख्या 05096 व अवध एक्सप्रेस को को 5 घंटे के लिए डिटेन किया गया है।
नरकटियागंज से कोलकाता जाने वाली यात्रियों की भीड़ गुरुवार को बढ़ गई
गोरखपुर से कोलकाता जाने वाली पूर्वांचल एक्सप्रेस ट्रेन में गुरुवार को यात्रियों की काफी भीड़ बढ़ गई थी। बताया गया कि नरकटियागंज रेलवे स्टेशन पर गोरखपुर से कोलकाता जाने वाली 05052 पूर्वांचल एक्सप्रेस ट्रेन लगभग 2 बजे नरकटियागंज स्टेशन पर पहुंची। बताया जाता है कि लॉकडाउन के कारण नरकटियागंज व आसपास के क्षेत्रों में सभी कारोबार बंद है, जो बंगाल से यहां आकर अपना कार्य करती थी। उनका कार्य बंद होने के कारण वे लोग बंगाल वापस लौट रहे थे। लगभग 3 दर्जन की संख्या में सिर्फ युवती नरकटियागंज से बंगाल जा रही थी। जिसको लेकर स्टेशन पर अन्य दिनों की अपेक्षा गुरुवार को काफी चहल-पहल थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn